Public procurement notice: Contract Award Notice
Published: 2025-04-09
Buyer: Odense Renovation A/S
Country: DK
Region: DK031
Contract type: Services
Procedure: Negotiated with prior call for competition
CPV classification: 72000000 | 72253200: Computer systems support services | 72254100: Systems testing services | 72261000: Software support services | 72265000: Software configuration services
Estimated value: 15000000 DKK
Award criteria: quality, price

Technical requirements: Efter modtagelse af indledende tilbud forventer ordregiver følgende forhandlingsforløb: Alle prækvalificerede virksomheder, der rettidigt har afgivet indledende tilbud, inviteres til én forhandlingsrunde. Herefter anmodes virksomhederne om at afgive endelige tilbud. Se uddybende beskrivelse af forløbet i udbudsbetingelserne. Ordregiver forbeholder sig ret til at tilpasse forløbet, og f.eks. tilføje yderligere forhandlingsmøder og yderligere reviderede tilbud. Der ydes ikke vederlag for deltagelse i udbudsprocessen.
Odense Renovation A/S varetager administration og udførelse af affaldsindsamlingen for husstande i Odense Kommune, både direkte ved husstandene og gennem drift af genbrugsstationerne. Mens Odense Renovation udfører langt størstedelen af opgaverne, håndteres dele af affaldsindsamlingen og containerkørslen af eksterne vognmænd. Til at understøtte dette arbejde har Odense Renovation behov for et beholderadministrationssystem, der dækker hele spektret fra borgerens/kundens aftale/bestilling om indsamling til renovations-medarbejdernes udførelse af ydelsen samt opsamler behørig dokumentation for udførte ydelser eller årsager til, at ydelser ikke er udført. Dette omfatter også kørsel med affaldscontainere fra genbrugsstationerne til modtageanlæg, hvor Odense Renovation selv er både kunde og leverandør. Udbuddet omfatter anskaffelse af beholderadministrationssystem som en Service. Systemet skal understøtte kundeadministration, driftsadministration, og controlling for forskellige medarbejdergrupper inden for administrationen samt den daglige drift og hændelsesregistrering for renovationsmedarbejderne. Derudover skal Systemet tilbyde støtte til eksterne renovatører inden for driftsledelse og daglig drift på lige fod med den understøttelse, Odense Renovation har i systemet. Samlet set skal Systemet kunne understøtte omkring 100 brugere, bestående af 60 tablet-brugere og 40 brugere i den administrative afdeling. Systemet skal håndtere 300.000 affaldsbeholdere fordelt på spande, minicontainere, nedgravede beholdere, vippe-, stor- og komprimatorcontainere. Systemet skal understøtte rutestørrelser, der typisk omfatter 20 containertransporter for ophalere og 700 tømninger for renovationskøretøjer, men som kan indeholde mellem 1500-2000 ordrer i ekstraordinære tilfælde. Typisk vil 2-6 køretøjer være tilknyttet en rute. Systemet skal kunne administrere over 2,5 millioner tømninger årligt. Odense Renovation udsender cirka 100.000 sms'er og omkring 10.000 e-mails hver måned. Systemet skal kunne administrere varslinger via sms og e-mail, inklusive oplysninger om hvem der er tilmeldt disse tjenester og hvilken fraktion (affaldstype) tilmeldingen vedrører. Systemet skal anvende de autoritative adressedata, som Odense Renovation udstiller (baseret på data fra den Offentlige Informationsserver (OIS)) over lovlige adgangs- og bestillingsadresser. Systemet skal desuden understøtte selvbetjening for Odense Renovations kunder. Selvbetjeningen skal kunne tilpasses for at afspejle Odense Renovations identitet, hvilket inkluderer brugerfladen, navigationstekster og funktionalitet. Desuden skal Systemet tillade kunderne at oprette og logge ind på selvbetjeningsløsningen ved enten at bruge Mit.ID eller en e-mailadresse som deres bruger-id. Leverandøren er desuden ansvarlig for at levere uddannelse til både administrative medarbejdere, driftspersonale, som omfatter renovationsarbejdere og chauffører, superbrugere/administratorer samt kørselsledere og ruteplanlæggende personale – og dette skal også gælde for ansatte hos eksterne renovatører. Kontrakten indeholder rammeaftalelignende elementer, idet der kan tilkøbes nærmere angivne ad hoc-ydelser til de fastsatte timepriser for ad hoc bistand. Udbuddet gennemføres som et udbud med forhandling, jf. udbudslovens § 61 stk. 1, nr. a, idet Odense Renovations behov ikke kan imødekommes uden tilpasning af allerede tilgængelige løsninger.
En virksomheds klage over ikke at være blevet prækvalificeret skal være indgivet til Klagenævnet for Udbud inden 20 kalenderdage fra dagen efter den dag, hvor ordregiveren har afsendt en underretning til de berørte ansøgere om, hvem der er blevet prækvalificeret, jf. lovens § 7, stk. 1. Øvrige klager skal være indgivet til Klagenævnet for Udbud inden 45 kalenderdage fra dagen efter den dag, hvor ordregiveren har offentliggjort en bekendtgørelse i Den Europæiske Unions Tidende om, at ordregiveren har indgået en kontrakt, jf. lovens § 7, stk. 2, nr. 1. Senest samtidig med at en klage indgives til Klagenævnet for Udbud, skal klageren skriftligt underrette ordregiveren om, at klage indgives til Klagenævnet for Udbud, og om, hvorvidt klagen er indgivet i stand still perioden. I tilfælde, hvor klagen ikke er indgivet i stand still perioden, skal klageren tillige angive, hvorvidt der begæres opsættende virkning af klagen.
Kontrakten kan forlænges med 2 x 1 år for 1 år ad gangen.


Winner: Mercell Holding ASA
Number of bids: 8